《和王师中》
宋代·胡宏

谁惊河冻履秋霜，今日金汤古坏墙。
未见主人来北道，但闻群坏去南塘。
忧时我不嗟留滞，访道公能适莽苍。
绛帐早移收岁晚，吟风弄月动衡湘。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。